Iugum Indicum austroccidentale

Iugum Indicum austroccidentale est iugum oceanicum medium per partem austrorientalem oceani Indici circum Africam in oceani Atlantici partem australem protentum. Extremitas iugi boreorientalis est iunctio triplex RodriguesianaCf. binomina Friedmannodendron rodriguesiana et Polyscias rodriguesiana. (ad meridiem ab insula Rodrigues, insularum Mascarenarum maxime orientali), ubi iugum Indicum medium et iugum Indicum austrorientale cum eo coeunt. Extremitas austroccidentalis est iunctio triplex BouvetianaCf. Rubus bouvetianus. (iuxta insulam Bouvet), ubi cum iugo Atlantico medio coniungitur. Laminam Somalianam a lamina Antarctica separat et permultis disiecturis transformantibus dissecatus est. 

Interdum pars iugi ab iunctione Rodriguesiana ad planitiem elevatam submarinam Croset (iuxta insulas Crozet) "iugum Indicum occidentale" nominatur, et a planitie Crozet ad iunctionem Bouvetianam "iugum Africano-Antarcticum". Longitudo iugi Indici occidentalis circa 4000 chm est, latitudo a 200 ad 300 chm; altitudo supra fundum oceanicum a 1000 ad 2000 m, altitudo media a dorso iugi ad aequor maris ab 2000 ad 3000 m, minima 251 m est.  

Notae

Nexus externi

Categoria:Iuga oceanica
Categoria:Oceanus Indicus
Categoria:Oceanus Atlanticus